תחנת הרכבת בית שאן

תחנת הרכבת בית שאן - דוד לוי היא תחנת רכבת המשרתת את העיר בית שאן וסביבתה. התחנה נחנכה בחג הסוכות 2016. תחנת בית שאן החדשה היא חלק מקו הרכבת חיפה - בית שאן ונבנתה בסמוך לתחנת בית שאן ההיסטורית, שהייתה חלק מהקו ההיסטורי של רכבת העמק. בגובה 120 מטר מתחת לפני הים, תחנה זו היא תחנת הרכבת הנמוכה בעולם.

== תחנת בית שאן ההיסטורית ==

תחנת בית שאן ההיסטורית הוקמה בשנת 1904 כחלק מרכבת העמק שחיברה את חיפה למסילת הברזל החיג'אזית, על ידי העות'מאנים, בסיוע גרמניה. התחנה פעלה עד פיצוץ גשרי הירדן ב-14 במאי 1948, פעולה שהפסיקה את פעילותה של רכבת העמק. מאז נותרו מבני התחנה מוזנחים ונטושים. בשנת 2014 הוחל בשחזור ושימור המבנים באתר.

==התחנה החדשה==
התחנה החדשה ממוקמת כ-300 מטר ממערב לתחנה ההיסטורית. בתחנה יש שני רציפי צד באורך 300 מטר בכל אחד. מעבר תת-קרקעי מאפשר להולכי רגל ורוכבי אופניים לעבור בין הרציפים ומחבר בין התחנה ההיסטורית לתחנה החדשה. התחנה תוכננה על ידי משרד האדריכלים לויטון-שומני והקמתה בוצעה על ידי חברת נתיבי ישראל. עלות ההקמה כ-93 מיליון ש"ח. בקרבת התחנה הוקם חניון לכ-350 כלי רכב ונעשה פיתוח סביבתי הכולל מסלול אופניים בין התחנה ההיסטורית לתחנה החדשה וסלילת מעגל תנועה חדש על כביש 71. התוכנית להקמתה אושרה בתחילת שנות ה-2000, במסגרת תוכנית החומש של רכבת ישראל, שהוכנה ביוזמה של שר התחבורה אפרים סנה. הקמתה בפועל החלה בשנת 2011. שירות הרכבת בה החל ב-16 באוקטובר 2016. לאחר חנוכת הקו תושבי עמק יזרעאל ובית שאן זכו לנסוע בחינם למשך חצי שנה ולסבסוד הכרטיסים ב-50% למשך שנתיים נוספות.

מדוח נוסעים לשנת 2017 שפרסמה חברת רכבת ישראל עולה כי תחנת בית שאן היא השנייה במספר הנוסעים מבין ארבע תחנות העמק (563,418 נוסעים לעומת 850,517 בתחנת עפולה)

ב-4 ביולי 2024, חודש לאחר מותו של דוד לוי, בטקס במעמד שרת התחבורה מירי רגב ובכירי ממשלת ישראל, וכן משפחתו של לוי, שונה שמה של התחנה באופן פורמלי ל"תחנת הרכבת בית שאן - דוד לוי". לוי עלה ממרוקו, וגר כל חיו בעיר בית שאן, גם בהיותו שר בממשלות ישראל. 
תרשים התחנה

== שירות רכבות בתחנה ==
מהתחנה יוצאת רכבת אחת בשעה לכיוון חיפה ובשעות הבוקר 2 רכבות בשעה.
== קווי אוטובוס לתחנה ==
בצמוד לכניסה לתחנה ישנו מסוף אוטובוסים ממנו יש שני קווים פנימיים בתדירות גבוהה לכל השכונות בבית שאן ומספר קווי אוטובוס לישובי האזור. שני קווי האוטובוס הפנימיים החליפו את קו 12 הפנימי אשר בוטל עם פתיחת תחנת הרכבת. 

כל הקווים במסוף מופעלים על ידי חברת סופרבוס למעט קו 151 המופעל על ידי מועצה אזורית גולן.
{| class="wikitable"
!קו
!מפעילה
!מסלול
!הערות נוספות
|-
|1
| rowspan="8" |סופרבוס
|תחנת רכבת בית שאן - מרכז העיר - קריית רבין - מסוף בית שאן
|♿
|-
|2
|תחנת רכבת בית שאן - צים סנטר - שפרינצק - מרכז העיר - נוף גלעד - מסוף בית שאן
|♿
|-
|16
|תחנת רכבת בית שאן - מרכז העיר - מסוף בית שאן - נווה איתן - מעוז חיים - כפר רופין
|🚆
|-
|17
|תחנת רכבת בית שאן - מרכז העיר - מסוף בית שאן - עין הנציב - שדה אליהו - טירת צבי
|🚆
|-
|19
|תחנת רכבת בית שאן - מרכז העיר - מסוף בית שאן - שלוחות - רשפים
|🚆
|-
|21
|תחנת רכבת בית שאן - מרכז העיר - מסוף בית שאן - רחוב - תל תאומים - שדי תרומות - רויה
|🚆
|-
|27
|תחנת רכבת בית שאן - מסעף קיבוץ גשר - צומת מנחמיה - צומת אשדות יעקב - צמח
|🚆
|-
|29
|תחנת רכבת בית שאן - מרכז העיר - מסוף בית שאן - חמדיה - בית יוסף - ירדנה - נווה אור - גשר - מנחמיה
|
|-
|151
|מועצה אזורית גולן
|עפולה - צומת השיטה - תחנת רכבת בית שאן - צומת אשדות יעקב - צמח - צומת כורסי - חיספין - קצרין
|
|}
מקרא סימנים:

* ♿ - אוטובוס עירוני נגיש
* 🚆 - קו הזנה המותאם לזמני הרכבת

== גלריית תמונות ==

<gallery>
תחנת בית שאן.JPG|מבני השו"ב ואולם הנוסעים ומעליהם הרציפים, אוגוסט 2014
תחנת בית שאן תחנה ורציפים.JPG|מבט מהרציף הצפוני מערבה, אוגוסט 2014
רציף ואגם בתחנת בית שאן.JPG|הרציף הדרומי ומאחוריו בריכת הדגים. אוגוסט 2014
מבנה שוב.JPG|מבנה השליטה ובקרה שצמוד לתחנה
מעבר תתק בתחנת בית שאן.JPG|המעבר התת-קרקעי שמקשר בין התחנה ההיסטורית לכניסה לתחנה
תחנת בית שאן חדש לצד ישן.JPG|מימין קצה הרציף הצפוני והמעבר התת-קרקעי שמתחתיו, ברקע ממול מבנים היסטוריים של התחנה הישנה
</gallery>

==ראו גם==
*מסילת העמק
* רכבת העמק

==קישורים חיצוניים==

* [https://www.rail.co.il/?page=stationinfo&stationname=1280 תחנת הרכבת בית שאן] באתר רכבת ישראל
* [http://www.leviton-shumny.co.il/document/166,62,13.aspx תחנת רכבת בית שאן], באתר לויטון-שומני ארכיטקטים
* 
* 

==הערות שוליים==

בית שאן
קטגוריה:בית שאן: תחבורה
קטגוריה:בית שאן: מבנים